Võrumaa Keskraamatukogu

Võrumaa Keskraamatukogu on Võru Linnavalitsuse hallatav rahvaraamatukogu asukohaga Jüri tänav 54 Võru.

Raamatukogu struktuur

Teenindusosakond

Osakond teenindab täiskasvanud raamatukogu lugejaks registreerunud külastajaid. Lugejaks saab registreeruda alates 16. eluaastast. Raamatute kohalkasutus ja kojulaenutus on tasuta, kirjandust laenutatakse üldjuhul 21 päevaks. Raamatu tagastamistähtaega, kui seda raamatut ei vaja teised lugejad, saab pikendada telefoni või e-posti teel.

Lugemissaalis saab:

kohapeal kasutada teatmekogus olevat kirjandust ja lugeda perioodilisi väljaandeid
laenutada koju heliraamatuid ja perioodika topelteksemplare
tutvuda Võru Linnavolikogu ja Võru Linnavalitsuse materjalidega
tutvuda koduloolise kirjanduse ja kodulookartoteegiga
saada vastus teema- ja faktipäringutele
teostada otsingut elektroonilistes andmebaasides
vormistada RVL-i tellimust 
kasutada internetiarvuteid  Raamatukogus pakutavate tasuliste teenuste hinnakirja leiab siit: https://lib.werro.ee/raamatukogust/tasulised-teenused

Lasteosakond

Lasteosakonna kojulaenutuses saab raamatuid koju laenutada kaheks nädalaks. Raamatu tagastamistähtaega, kui seda ei vaja teised lugejad, saab pikendada telefoni või e-posti teel.

Lugemissaalis saab:
lugeda raamatuid ja ajakirju
õppida
mängida lauamänge
joonistada,värvida pilte, meisterdada
vaadata lastefilme
kasutada internetiarvuteid

Lugemissaalist saab kuulamisraamatuid, lastelauluplaate, raamatuid ja vanemaid ajakirjanumbreid laenutada üheks nädalaks.

Komplekteerimisosakond
Komplekteerimisosakonna ülesanne on väljaannete tellimine kirjastustelt ja üksikpakkujatelt. Maakonna külaraamatukogudele näidiste tutvustamine, tellimuste vastuvõtmine ja tellimine. Saabunud väljaannete töötlemine, saatelehtede tegemine, väljaannete jagamine keskraamatukogule ja külaraamatukogudele. Arvestuse pidamine rahalise seisu kohta ja maakondliku aastaaruande koostamine ja esitamine.

Majandusosakond 
Majandusosakonnas tegeletakse raamatukogu ruumide koristamise ja korrashoiuga.

Ajalugu
 1909. aasta 1. augustil asutati Võru linna maksuta rahvaraamatukogu. Esimeseks raamatukoguhoidjaks oli Thomas Kõpp ja tema abiliseks Jenny Blum. Raamatukogu asus Võru Linnavalitsuse majas Jüri tänav 7. Raamatuid laenutati koju kahel päeval nädalas, tagastustähtaeg kaks nädalat ja viivis üks kopikas iga hilinenud päeva eest.
 1925 aastal sai raamatukogu ülalpidajaks kohalik omavalitsus.
 1929 kolis raamatukogu uutesse ruumidesse aadressil Jüri 13.
 1944. aasta 19. augustil hävis raamatukogu tulekahjus. Uuesti avati 15. novembril 1944 aadressil Lenini 15.
 1946 võis raamatukogu külastada kõigil nädalapäevadel.
 1951 aastal kolis raamatukogu endisesse pastoraadimajja Tartu 42. See maja sai raamatukogu koduks pikkadeks aastateks.
 1951. aasta 15. oktoobril alustab tööd Võru Linna Lasteraamatukogu.
 1952. aastal koostati kaartkataloog eesti ja venekeelse ilukirjanduse kohta.
 1955 aastal oli lugemissaali tellitud 50 ajakirja ja 14 ajalehte.
 1959 asus tööle esimene kõrgharidusega töötaja Marja Rei. Alustati kodulookartoteegi koostamist. Raamatukogudevahelise laenutuse (RVL) kaudu telliti raamatuid 261 korral.
 1966 läks raamatukogu üle avariiulite süsteemile.
 1971 alustati esimese rahvaraamatukoguna Eestis heliplaatide ostmist.
 1974 alustas tööd raamatubuss, kuhu mahtus ligi 2000 raamatut.
 1974 likvideeriti seoses raamatukoguvõrgu vabariikliku tsentraliseerimisega Võru Rajooni Lasteraamatukogu ja moodustati Võru Keskraamatukogu lasteosakond.
 1987 tõusis esmakordselt raamatukogu ajaloos lugejat arv üle tuhande.

Nõukogude ajal kandis raamatukogu nime Juhan Smuuli nimeline Võru keskraamatukogu.

 1993 läheb keskraamatukogu maavalitsuse alluvusest linna alluvusse.
 1993. aastal nimetati raamatukogu Eesti Vabariigi kultuuriministri määrusega maakondlikuks keskraamatukoguks. 1 novembrist 1993 viidi sisse viivisenõue raamatuvõlglastele.
 1995. aasta 18. augustil avati raamatukogu uuel aadressil Jüri 54.
 2003 kolis lasteosakond keskraamatukoguga samasse majja Jüri 54 teisele korrusele.
 2009 tähistati raamatukogu 100. tegevusaastat konverentsi ja juubelikogumikuga.

Raamatukogu juhatajad/direktorid
Thomas Kõpp 1909–1925
Karl Sirk 1925–?; 1932–1933
Voldemar Lember 1933?–1940
Jenny Blum 1940–1944
Roland Onno 1944–1945
Elmar Laanoja 1945–1948
Virve Tsahkna 1948
Lydia Saks 1948–1952
Armilda Kanep 1952–1968
Eha Tillmann 1968–1992
Erik Kamberg 1992–1993
Riina Lõhmus 1993
Inga Kuljus 1993–

Kirjandus
Linna omavalitsus, rahvaharidus ja edu: [Võru linna avaliku rmtk. Asutamisest 1. augustil 1909]? //Hääl (1909) 28. märts.
Raamatukogud Võrumaal / Võrumaa keskraamatukogu, MTÜ Järjehoidja: [koostajad Inga Kuljus, Ere Raag; toimetaja Anne Valmas; eessõna Peeter Laurson; fotod Kalle Jõgeva]?.– 64 lk. : ill.
Võrumaa Keskraamatukogu 100 / Võrumaa keskraamatukogu, MTÜ Järjehoidja: [koostajad Inga Kuljus, Ere Raag]?.– 156 lk. : ill.

Välislingid
Võrumaa Keskraamatukogu
Võrumaa Keskraamatukogu Facebookis

Võru maakonna raamatukogud